अतिक्रमण हटाने आई पुलिस से रेहड़ी चालकों की झड़प, पगड़ियां तक उतरी
नगरसुधार ट्रस्ट की ओर से शुरू की अतिक्रमण हटाने की कार्रवाई का विरोध कर रहे रेहड़ी चालकों की पुलिस से झड़प हो गई। 22 एकड़ मार्केट लेवर चौक के पास फुटपाथ पर लगी सब्जी की रेहड़ियां उठाने को बुलाई ट्रैक्टर ट्राॅलियों को रोकने के लिए रेहड़ी चालक आगे बढ़े तो पुलिस ने उन्हें रोकने के लिए हलके बल का प्रयोग भी किया। पुलिस के साथ हुई झड़प के दौरान कई रेहड़ी चालकों की पगड़ियां तक उतर गई। कब्जा उठाने आई ट्रस्ट की टीम के अधिकारी मौके से उल्टे पांव लौटे।
रेहड़ियां उठाने के लिए बुलाई गई ट्राॅलियों के आगे रेहड़ी चालक लेट गए। रेहड़ी चालकों ने ट्रस्ट के अधिकारियों पर अवैध वसूली का आरोप लगाते हुए लेवर चौक को जाम कर दिया। तीन घंटे तक लगाए जाम को सिटी डीएसपी के अश्वासन के बाद खोला गया। पूरा दिन माहौल तनावपूर्ण बना रहा।
वीरवार सुबह करीब 11 बजे ट्रस्ट के अधिकारी ट्राॅलियों सहित 22 एकड़ मार्केट की फुटपाथ पर दुकानदारों रेडड़ी चालकों द्वारा किए गए अतिक्रमण को हटाने के लिए पहुंचे।
झड़प के बाद ट्रैक्टर के आगे लेट किया प्रदर्शन
जबरेहड़ी चालक सामान उठा रहे ट्रैक्टर को रोकने के लिए आगे बढ़े तो पुलिस ने उन्हें रोकने की कोशिश की। पुलिस के साथ उनकी झड़प हो गई। कुछ रेहड़ी चालक ट्रैक्टर के आगे लेट गए।
शिकायत मिलने पर होगी कार्रवाई: डीएसपी चीमां
डीएसपीसिटी पलबिंदर सिंह चीमा ने कहा कि अगर रेहड़ी चालक उन्हें किसी प्रकार की शिकायत देते हैं तो शिकायत पर नियमों के अनुसार कार्रवाई की जाएगी। अभी तक कोई शिकायत नहीं आई है।
}अधिकारियों पर लगाए अवैध वसूली के आरोप : रेहड़ीचालक अमनदीप सिंह, जसपाल, डिंपल सिंह, रोशन सिंह, हरनेक सिंह, पूर्व सिंह, संदीप, तरनजीत सिंह ने बताया कि वह पिछले दस साल से यहां फुटपाथ पर रेहड़ियां लगा कर फल सब्जी बेचते हैं। रेहड़ी लगाने के नाम पर ट्रस्ट के अधिकारी उनसे पांच सौ रुपए प्रति रेहड़ी वसूली करते हैं। जिसकी उनको रसीद भी नहीं दी जाती। लेकिन अब उनसे अधिक रुपए की मांग की जा रही है।
नगर सुधार ट्रस्ट के ईओ रबिंदर कुनार ने कहा कि अवैध तौर पर वसूली के सारे आरोप गलत है। डीसी के आदेश पर कार्रवाई हुई है। इसकी जानकारी रेहड़ी चालकों को पहले दे दी गई थी। लेकिन किसी ने उनकी बात पर ध्यान नहीं दिया। इस लिए अतिक्रमण हटाने की कार्रवाई की गई है।
राहगीरों से तकरार, तीन घंटे बाद उठाया धरना
पूरेघटनाक्रम के बाद रेहड़ी चालकों ने लेबर चौक को पूरी तरह से जाम कर दिया। उनकी राहगीरों से तकरार भी हुई। अवैध कब्जे हटाने वाली टीम के साथ आई पुलिस घटना स्थान से चली गई। जाम लगने के करीब आधे घंटे बाद पुलिसकर्मियों ने वहां पर कर मोर्चा संभाला। रेहड़ी चालकों ने देपहर तीन बजे के करीब चार घंटे बाद धरने को समाप्त किया।
वीरवार को बरनाला में अतिक्रमण हटाने को लेकर रेहड़ी चालकों से उलझी पुलिस।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva